
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1181 

26 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση Νομικών Προσώπων στο Δήμο Χαλανδρί¬ 
ου Ν. Αττικής με την επωνυμία "8η Σχολική Επιτρο¬ 
πή" και "18η Σχολική Επιτροπή" σε ενιαίο Ν.Π. με την 
επωνυμία "8η Ενιαία Σχολική Επιτροπή Δήμου Χα¬ 
λανδρίου" (3ο Γυμνάσιο "Γιώργος Σεφέρης" & 3ο 

Λύκειο Χαλανδρίου". 1 

Απαγόρευση Κυνηγίου όλων των θηραμάτων, για (3) 
τρία χρόνια σε έκταση (3.864) τριών χιλιάδων οκτα¬ 
κόσιων εξήντα τεσσάρων στρεμμάτων, περιφέρει¬ 
ας Δημ. Διαμ. Κόνιτσας, Δήμου Κόνιτσας, Νομού 


Ιωαννίνων. 2 

Δεκαετής απαγόρευση κυνηγίου σε έκταση 1900 
στρεμ. στη θέση "Ρούσσο Λάκκο" στην περιφέρεια 
του Δημ. Διαμερίσματος Χερσονήσου Δήμου Χερ¬ 
σονήσου Ν. Ηρακλείου. 3 

Δεκαετής απαγόρευση κυνηγίου σε έκταση 450 
στρεμ. στη θέση "Σώπατα" στην περιφέρεια του 
Δημ. Διαμερίσματος Γέργερης Δήμου Ρούβα Ν. 

Ηρακλείου. 4 

Παράταση απαγόρευσης κυνηγιού όλων των θηραμά¬ 
των για δέκα (10) χρόνια, σε τμήμα της υδρολεκά- 
νης του Μπαρίτη ποταμού εμβαδού 3.600 στρεμ. 
στην περιοχή των Δημ. Διαμερισμάτων Καραβάδω 
και Σκινιά Ν. Ηρακλείου. 5 


ΑΠΟΦΑΣΕΙ Σ 

Αριθ. 40844 (1) 

Συγχώνευση Νομικών Προσώπων στο Δήμο Χαλανδρίου Ν. 
Αττικής με την επωνυμία "8η Σχολική Επιτροπή" και "18η 
Σχολική Επιτροπή" σε ενιαίο Ν.Π. με την επωνυμία "8η 
Ενιαία Σχολική Επιτροπή Δήμου Χαλανδρίου" (3ο Γυ¬ 
μνάσιο "Γιώργος Σεφέρης" & 3ο Λύκειο Χαλανδρίου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
"Διοίκηση, οργάνωση, στελέχωσητης Περιφέρειας, ρύθ¬ 


μιση θεμάτων για την τοπική αυτοδιοίκηση και άλλες δια¬ 
τάξεις". 

2. Τις διατάξεις της παραγράφου 8-15 του άρθρου 5 του 
ν. 1894/1990 "Για την Ακαδημία Αθηνών και άλλες εκπαι¬ 
δευτικές διατάξεις" (ΑΊ00). 

3. Τις διατάξεις του άρθρου 203 του π.δ. 410/1995 
(Φ.Ε.Κ. Α' 231) "Δημοτικός και Κοινοτικός Κώδικας". 

4. Τις διατάξεις της παραγράφου 8 του άρθρου 9 του 
ν. 2640/1998 (Φ.Ε.Κ.206/1998τ.Α'.) 

5. Τις υπ’ αριθμ. 40733/10.2.1990 και οικ. 4715/10.2. 
1990 αποφάσεις του Νομάρχη Ανατ. Αττικής (ΦΕΚ. 
141/Β/4.3.1992) με τις οποίες συστήθηκαν η "18η Σ.Ε. Χα¬ 
λανδρίου" και η "8η Σ.Ε. Χαλανδρίου" αντίστοιχα. 

6. Την υπ’ αριθμ. 276/2005 απόφαση του Δημοτικού 
Συμβουλίου του Δήμου Χαλανδρίου για την ενοποίηση 
ιδίων Νομικών Προσώπων με την επωνυμία "8η Σχολική 
Επιτροπή" και "18η Σχολική Επιτροπή" σε ενιαίο Ν.Π. με 
την επωνυμία "8η Ενιαία Σχολική Επιτροπή Δήμου Χαλαν¬ 
δρίου" (3ο Γ υμνάσιο "Γ ιώργος Σεφέρης" & 3ο Λύκειο Χα¬ 
λανδρίου". 

5. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ. Β'. "Μεταβίβαση αρμοδιοτήτων και εξουσίας 
υπογραφής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" απο¬ 
φάσεων, εγγράφων και άλλων πράξεων στον Γενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών", αποφασίζουμε: 

1. Συστήνουμε στο Δήμο Χαλανδρίου του Νομού Αττι¬ 
κής Νομικό Πρόσωπο με το όνομα: "8η Σχολική Επιτρο¬ 
πή", το οποίο διέπεται από τις διατάξεις του άρθρου 203 
του π.δ/τος 410/1995 και περιλαμβάνει το 3ο Γυμνάσιο 
"Γιώργος Σεφέρης" 3ο Λύκειο Χαλανδρίου". 

ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η εκτέλεση έργων για την επισκευή και συντήρηση 
των διδακτηρίων. 

γ) Η αποκατάσταση φθορών και ζημιών επίπλων, εξο¬ 
πλισμού και γενικά των εγκαταστάσεων. 

δ) Η φροντίδα για την εξεύρεση άλλων πόρων και ο ανε¬ 
φοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους 
β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Χαλανδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2005 

Με εντολή Γ ενικού Γ ραμματέα Περιφέρειας 
Η Γ εν. Δ/ντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 2504 (2) 

Απαγόρευση Κυνηγίου όλων των θηραμάτων, για (3) τρία 
χρόνια σε έκταση (3.864) τριών χιλιάδων οκτακόσιων 
εξήντα τεσσάρων στρεμμάτων, περιφέρειας Δημ. 
Διαμ. Κόνιτσας, Δήμου Κόνιτσας, Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις Διατάξεις: 

1.1. Το άρθρο 1 παρ. 5ατου ν. 2503/1997 "Διοίκηση, Ορ¬ 
γάνωση, Στελέχωσητης Περιφέρειας κ.λπ.". 

1.2. Το άρθρο 1 παρ. 16 του ν. 2647/1998 "Μεταβίβαση 
αρμοδιοτήτων στην Περιφέρεια". 

1.3. Του άρθρου 258 παρ. 5 του ν.δ. 86/1969 "Περί Δασι¬ 
κού Κώδικα", που προστέθηκε με την παρ. 3 του άρθρο 7 
του ν. 177/1975" περί αντικαταστάσεως και συμπληρώσε- 
ως διατάξεωντινώντου ν.δ. 86/1969του Δασικού Κώδικα". 

2. Την υπ’ αριθμ. 414985/29.11.1985 (ΦΕΚ Β'/757/ 
18.12.1985) κοινή απόφαση, "Μέτρα διαχείρισης άγριας 
πτηνοπανίδας. 

3. Την υπ’ αριθμ. 78006/2538/1.7.1994 δ/γήτου Υπουργεί¬ 
ου Γεωργίας "Απαγορεύσεις κυνηγίου ορισμένου χρόνου". 

4. Την υπ’ αριθμ. 13519/7.7.2004 (ΦΕΚ 1115/Β /23.7. 
2004) απόφαση Γ εν. Γ ραμ. Περ. Ηπείρου "Μεταβίβαση αρ¬ 


μοδιοτήτων και παροχή εξουσιοδότησης υπογραφής 
αποφάσεων, εγγράφων κ.λ.π. με εντολή Γεν. Γραμ. Περ. 
Ηπείρου στον Γενικό Δ/ντή, Επιθεωρητή Δασών και στους 
Δ/ντές Δασών και Προϊσταμένους Δασαρχείων". 

5. Το υπ’ αριθμ. 13/15.2.2005 έγγραφο του Κυνηγετικού 
Συλλόγου Κόνιτσας "Περί ίδρυσης καταφυγίου άγριας 
ζωής". 

6. Την υπ’ αριθμ. 112/24.6.2005 απόφαση του Δήμου 
Κόνιτσας "Περί εγκρίσεως του εν λόγω καταφυγίου 
άγριας ζωής". 

7. Το υπ’ αριθμ. 689/25.7.2005 έγγραφο της Ε' Κυνηγε¬ 
τικής Ομοσπονδίας Περιφέρειας Ηπείρου, ότι συμφωνεί 
για την απαγόρευση κυνηγίου στην εν λόγω περιοχή. 

8. Την υπ’ αριθμ. 1639/19.7.2005 αναφορά - πρόταση 
του Δασαρχείου Κόνιτσας, αποφασίζουμε: 

Απαγορεύουμε το κυνήγι όλων των θηραμάτων για (3) 
τρία χρόνια, σε έκταση (3.864) τριών χιλιάδων οκτακό¬ 
σιων εξήντα τεσσάρων στρεμμάτων, περιοχής Δημ. Διαμ. 
Κόνιτσας Δήμου Κόνιτσας, Νομού Ιωαννίνων, η οποία 
απεικονίζεται στο συνημμένο στην παρούσα χάρτη με κλί¬ 
μακα 1:20.000 του Δασάρχη Κόνιτσας και της οποίας τα 
όρια έχουν ως ακολούθως: 

Αρχίζουν από την γέφυρα Τοπόλιτσας στον επαρχιακό 
δρόμο Κόνιτσας - Πυρσόγιαννης, όπου το ομώνυμο ρέμα 
Τοπόλιτσας, το οποίο ακολουθεί ανοδικά μέχρι να συνα¬ 
ντηθεί με το ρέμα Σκρίκα, ακολουθώντας το ρέμα Σκρίκα 
ανοδικά συναντάτον επαρχιακό δρόμο Κόνιτσας - Πηγής. 
Από το σημείο αυτό συνεχίζει επί της επαρχιακής οδού 
Κόνιτσας - Πηγής μέχρι να συναντήσει το ρέμα Παναγιάς. 
Ακολουθεί καθοδικά την πορεία του ρέματος Παναγιάς 
μέχρι τα όρια του οικισμού της Κόνιτσας, μετά στρίβο¬ 
ντας δεξιά, ακολουθώντας παράλληλα τις ισοϋψείς κα¬ 
μπύλες παρακάμπτει τον οικισμό της Κόνιτσας και τις 
εγκαταστάσεις του Τάγματος Πεζικού Κόνιτσας, όπου με¬ 
τά τις εγκαταστάσεις, στρίβοντας αριστερά, φθάνει μέχρι 
την τοποθεσία Άι Γιάννης, εκεί συναντά τον επαρχιακό 
δρόμο Κόνιτσας - Πυρσόγιαννης, τον οποίο ακολουθεί και 
καταλήγει στο σημείο όπου και άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου και 
από τις διατάξεις της παρούσας δεν προκαλείται δαπάνη 
σε βάρος του Δημοσίου. 

Η τήρησή της ανατίθεται στους Δασικούς Υπαλλήλους, 
Δημοτικούς και Κοινοτικούς Υπαλλήλους στην Ελληνική 
Αστυνομία και σε κάθε φιλόνομο πολίτη. Οι παραβάτες 
της παρούσας τιμωρούνται σύμφωνα με τις ισχύουσες 
περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως, και ισχύει από την ημερομηνία δημοσίευ¬ 
σής της και λήγει στις 31.7.2008. 

Ιωάννινα, 28 Ιουλίου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αριθ. 3820 (3) 

Δεκαετής απαγόρευση κυνηγίου σε έκταση 1900 στρεμ. 

στη θέση "Ρούσσο Λάκκο" στην περιφέρεια του Δημ. 

Διαμερίσματος Χερσονήσου Δήμου Χερσονήσου Ν. 

Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 258 παρ.5 του ν.δ. 86/1969, 
όπωςτροποποιήθηκε με το άρθρο 7 του ν. 177/1975 "Περί αντι- 
καταστάσεως και συμπληρώσεως των διατάξεων τινών του 
Νομοθετικού Διατάγματος 86/1969 "Περί Δασικού Κώδικα". 

2. Το π.δ. 94/1993 "Καθορισμός αρμοδιοτήτων που δια¬ 
τηρούνται από τον Υπουργό και τις περιφερειακές αρχές 
ή όργανα διανομαρχιακού επιπέδου του Υπ. Γεωργίας. 

3. Το άρθρο 1 παρ. 5α του ν. 2503/1997 "Διοίκηση, Ορ¬ 
γάνωση, Στελέχωσητης Περιφέρειας, Ρύθμιση θεμάτων 
για την Τοπική Αυτοδιοίκηση και άλλες διατάξεις" (ΦΕΚ 
107/Α/30.5.1997). 

4. Το υπ’ αριθμ. 78006/2538/1.7.1994 έγγραφο Υπ. Γε¬ 
ωργίας (τμήμα β' Δ/νση Αισθητικών Δασών Δρυμών και 
Θήρας) σύμφωνα με το οποίο η αρμοδιότητα εγκρίσεως 
αιτημάτων απαγόρευσης του κυνηγιού για περιορισμένη 
χρονική διάρκεια ανήκει στην αρμοδιότητά μας. 

5. Την υπ’ αριθμ. 3640/7.7.2005 εισήγηση της Δ/νσης 
Δασών Ηρακλείου για δεκαετή απαγόρευση του κυνηγιού 
σε έκταση 1900 στρεμ. στη θέση "Ρούσσο Λάκκο" στην πε¬ 
ριοχή Δημ. Διαμερίσματος Χερσονήσου Δήμου Χερσονή¬ 
σου, αποφασίζουμε: 


Απαγορεύουμε για δέκα χρόνια ήτοι μέχρι 7.7.2015 το 
κυνήγι όλων των θηραμάτων (πτερωτών και θηλαστικών) 
στη θέση "Ρούσσο Λάκκο" σε έκταση 1900 στρεμμάτων, 
στην οποία περιλαμβάνεται το γήπεδο ΘΟΙ_Ρ και ο περι- 
βάλλων χώρος στην περιφέρεια Δημοτικού Διαμερίσμα¬ 
τος Χερσονήσου, Δήμου Χερσονήσου, Νομού Ηρακλεί¬ 
ου, που ορίζεται ως εξής: 

Αρχίζει Βόρεια από τον επαρχιακό δρόμο Χερσονήσου 
προς Καστέλι στο σημείο που συναντά τον αγροτικό δρό¬ 
μο προς το ύψωμα "Αξή Κεφάλι". Ακολουθεί τον αγροτικό 
δρόμο, αφήνοντας δεξιά το ύψωμα, στην πρώτη διακλά¬ 
δωση στρίβει προς τα αριστερά μέχρι το τέρμα του αγρο¬ 
τικού δρόμου και στην συνέχεια με νοητή γραμμή μέχριτο 
βορειοδυτικό όριο του ΓΚΟΛΦ. Με κατεύθυνση δυτική 
φτάνει μέχρι τον ποταμό Αποσελέμη, ακολουθεί το ανα¬ 
τολικό όριο του Καταφυγίου Άγριας Ζωής προς νότο, 
στην πρώτη συμβολή στρίβει δεξιά στο ρέμα μέχρι τη γέ¬ 
φυρα του επαρχιακού δρόμου. Στη συνέχεια ακολουθεί 
τον επαρχιακό δρόμο προς βορά μέχρι το σημείο που ξε¬ 
κίνησε. 

Η Δ/νση Δασών παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Ιουλίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

Αριθ.3821 (4) 

Δεκαετής απαγόρευση κυνηγίου σε έκταση 450 στρεμ. 
στη θέση "Σώπατα" στην περιφέρεια του Δημ. Διαμερί¬ 
σματος Γέργερης Δήμου Ρούβα Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 258 παρ.5 του ν.δ. 86/1969, 
όπως τροποποιήθηκε με το άρθρο 7 του ν. 177/1975 "Πε¬ 
ρί αντικαταστάσεως και συμπληρώσεως των διατάξεων 
τινώντου Νομοθετικού Διατάγματος 86/1969 "Περί Δασι¬ 
κού Κώδικα". 

2. Το π.δ. 94/1993 "Καθορισμός αρμοδιοτήτων που δια¬ 
τηρούνται από τον Υπουργό και τις περιφερειακές αρχές 
ή όργανα διανομαρχιακού επιπέδου του Υπ. Γεωργίας. 

3. Το άρθρο 1 παρ. 5α του ν. 2503/1997 "Διοίκηση, Ορ¬ 
γάνωση, Στελέχωσητης Περιφέρειας, Ρύθμιση θεμάτων 
για την Τοπική Αυτοδιοίκηση και άλλες διατάξεις" (ΦΕΚ 
107/Α/30.5.1997). 

4. Το υπ’ αριθμ. 78006/2538/1.7.1994 έγγραφο Υπ. Γε¬ 
ωργίας (τμήμα β' Δ/νση Αισθητικών Δασών Δρυμών και 
Θήρας) σύμφωνα με το οποίο η αρμοδιότητα εγκρίσεως 
αιτημάτων απαγόρευσης του κυνηγιού για περιορισμένη 
χρονική διάρκεια ανήκει στην αρμοδιότητά μας. 

5. Το γεγονός ότι η δημιουργηθείσα λίμνη και η περιοχή 
γύρω απ’ αυτήν παρέχει άριστες συνθήκες προστασίας, 
διαβίωσης και πολλαπλασιασμού πολλών ειδών της 
άγριας πτηνοπανίδας και αποτελεί καταφύγιο και κατάλ¬ 
ληλο τόπο ξεκούρασης και ανάπαυσης πολλών μετανα- 
στευτικών πτηνών κατά την διάρκεια του χειμώνα. 


6. Την υπ’ αριθμ. 3668/7.7.2005 εισήγηση της Δ/νσης 
Δασών Ηρακλείου για δεκαετή απαγόρευση του κυνηγιού 
σε έκταση 450 στρεμ. στη θέση "Σώπατα" στην περιοχή 
Δημ. Διαμερίσματος Γέργερης Δήμου Ρούβα, αποφασί¬ 
ζουμε: 

Απαγορεύουμε για δέκα χρόνια ήτοι μέχρι 7.7.2015 το 
κυνήγι όλων των θηραμάτων (πτερωτών και θηλαστικών) 
στη θέση "Σώπατα" σε έκταση 450 στρεμμάτων, στην 
οποία περιλαμβάνεται η δημιουργηθείσα λίμνη και ο πε- 
ριβάλλων χώρος στην περιφέρεια Δημοτικού Διαμερί¬ 
σματος Γέργερης, Δήμου Ρούβα, Νομού Ηρακλείου, που 
ορίζεται ως εξής: 

Αρχίζει Βόρεια από τον επαρχιακό δρόμο Γέργερης 
προς Ηράκλειο στο σημείο που βρίσκεται η γέφυρα του 
ρέματος "Γενή ο ποταμός". Ακολουθείτο ρέμα προς νότο 
μέχρι τον πρώτο συμβάλλοντατου ρέματος. Στη συνέχεια 
στρίβει ανατολικά τον αγροτικό δρόμο ανεβαίνει πάνω 
στο ύψωμα από κει με κατεύθυνση ανατολική φθάνει στην 
περιοχή Αγ. Ιωάννης. Ακολουθώντας τον αγροτικό δρόμο 
προς Βορά, διέρχεται από τη περιοχή Λειβάδα, φτάνει μέ¬ 
χρι τον επαρχιακό ασφαλτόδρομο και συνεχίζοντας δυτι¬ 
κά μέχρι τη γέφυρα όπου ξεκίνησε. 

Η Δ/νση Δασών παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Ιουλίου 2005 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΚΡΗΤΗΣ 
Δ/ΝΣΗ ΔΑΣΩΝ ΗΡΑΚΛΕΙΟΥ 

Ζώνη Απαγόρευσης Κυνηγιού 
Λιμνοδεξαμενής Γέργερης 





ι——τνποΓρίΦΕίο 

Πατεργιανάκη Μαρία 
Δασολόγος 

Αρβανίτης Παντελής 
Δασολόγος 

Αριθ. 2918 (5) 

Παράταση απαγόρευσης κυνηγιού όλων των θηραμάτων 
για δέκα (10) χρόνια, σε τμήμα της υδρολεκάνης του 
Μπαρίτη ποταμού εμβαδού 3.600 στρεμ. στηνπεριοχή 
τωνΔημ. Διαμερισμάτων Καραβάδω καιΣκινιά Ν. Ηρα¬ 
κλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το άρθρο 1 παρ. 5α του ν. 2503/1997 "Διοίκηση, Ορ¬ 
γάνωση, Στελέχωσητης Περιφέρειας, Ρύθμιση θεμάτων 
για την Τοπική Αυτοδιοίκηση και άλλες διατάξεις" (ΦΕΚ 
107/Α730.5.1997). 

2. Τις διατάξεις του άρθρου 258 παρ. 5 του ν.δ. 86/1969, 
που προστέθηκε με το άρθρο 7 της παρ. 3 του ν. 177/1975 
"Περί αντικαταστάσεως και συμπληρώσεως των διατάξε- 
ωντινώντου Νομοθετικού Διατάγματος 86/1969 Περί Δα¬ 
σικού Κώδικα". 

3. Την υπ’ αριθμ. 414985/29.11.1985 (ΦΕΚ 757/Β7 
1812.1985) κοινή απόφαση Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας "Μέτρα Δια¬ 
χείρισης της άγριας πτηνοπανίδας". 

4. Την υπ’ αριθμ. 3290/10.8.1994, απόφασή μας, με την 
οποία απαγορεύτηκε το κυνήγι όλων των θηραμάτων σε 
τμήμα της υδρολεκάνης του Μπαρίτη ποταμού εκτάσεως 
3,600 στρεμ., Περιφέρειας Δημοτικών Διαμερισμάτων 
Καραβάδω καιΣκινιά, Δήμου Αρκαλοχωρίου, Νομού Ηρα¬ 
κλείου. 

5. Την από 31.5.2005, εισήγηση του Τμήματος Θήρας 
της Δ/νσης Δασών για συνέχιση της απαγόρευσης του κυ¬ 
νηγιού όλων των θηραμάτων για ακόμη δέκα (10) χρόνια, 
σε έκταση εμβαδού 3,600 στρεμ. στην περιοχή των Δημ. 
Διαμερισμάτων Καραβάδω και Σκινιά, Δήμου Αρκαλοχω¬ 
ρίου, για την προστασία, ανάπτυξη, αναπαραγωγή και εκ¬ 
μετάλλευση του θηραματικού πλούτου και της άγριας πα¬ 
νίδας της περιοχής. 

6. Την υπ’ αριθμ. 6730/12.8.2003, απόφαση Γενικού 
Γραμματέα Περιφέρειας Κρήτης, όπως τροποποιήθηκε 


με τις υπ’ αριθμ. 8548/27.4.2004 και 9928/17.12.2004 σχε¬ 
τικά με τον ορισμό εισηγητών και μεταβίβαση Εξουσίας 
Υπογραφής Αποφάσεων "Με Εντολή Γενικού Γραμμα¬ 
τέα", εγγράφων και άλλων πράξεων στους Προϊσταμέ¬ 
νους Δ/νσεων Τμημάτων και Γραφείων των Υπηρεσιών 
της Περιφέρειας, αποφασίζουμε: 

Παρατείνουμε την ισχύ της υπ’ αριθμ. 3290/10.8.1994, 
απόφασής μας που έληξε στις 10.8.2004 και απαγορεύ¬ 
ουμε το κυνήγι όλων των θηραμάτων για άλλα δέκα (10) 
χρόνια (ήτοι μέχρι 2.6.2015) στην περιοχή των Δημ. Διαμε¬ 
ρισμάτων Καραβάδω και Σκινιά, Δήμου Αρκαλοχωρίου 
(τμήμα της υδρολεκάνης του Μπαρίτη ποταμού) που ορί¬ 
ζεται ως εξής: 

Αρχίζει από το Γυμνάσιο που βρίσκεται στο χωριό Σκι- 
νιά, και ακολουθώντας τον Επαρχιακό δρόμο προς Μάρ¬ 
θα φθάνει μέχρι τη θέση "Παπά Κεφάλι". Από εκεί ακο¬ 
λουθεί βόρεια ευθεία γραμμή μέχρι το χωριό Καραβάδω, 
και ακολουθώντας στην συνέχεια δυτικά τον αγροτικό 
δρόμο, φθάνει στο εικονοστάσι που βρίσκεται επί του 
επαρχιακού δρόμου Λαγούτα - Σκινιά. Από το σημείο αυ¬ 
τό ακολουθεί τον επαρχιακό δρόμο προς Σκινιά μέχρι την 
είσοδο του χωριού. Στη συνέχεια ακολουθώντας τις βό¬ 
ρειες παρυφέςτου χωριού, φθάνει μέχριτο Γ υμνάσιο από 
όπου και άρχισε. 

Οι παραβάτες της παρούσας τιμωρούνται σύμφωνα με 
τις διατάξεις του άρθρου 287 παρ. 18 ν.δ. 86/1969, όπως 
τροποποιήθηκε με το άρθρο 16 ν.δ. 996/1971 καθώς και 
με την υπ’ αριθμ. 414985/1985 κοινή απόφαση Υπουργεί¬ 
ων Εθνικής Οικονομίας και Γεωργίας. 

Η Δ/νση Δασών Ηρακλείου θα προβεί στην έκδοση της 
σχετικής Δ.Α.Δ Θήρας, την οποία θα κοινοποιήσει στο 
Υπουργείο Γ εωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 3 Ιουνίου 2005 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΑΝΑΣΤΑΣΙΟΣ ΙΩΑΝΝΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































